אצטדיון מילרנטור

אצטדיון מילרנטור (בגרמנית: Millerntor-Stadion) הוא אצטדיון רב תכליתי ברובע זנקט פאולי שבהמבורג, גרמניה. האצטדיון מכיל 29,546 מקומות והוא ידוע בעיקר כמגרשה הביתי של קבוצת הכדורגל זנקט פאולי. אך הוא משמש גם את קבוצת הפוטבול בלו דבילס, וכן כמשכן להופעות ואירועים.

 היסטוריה 
 תשתית מקודמת 
כבר לאחר מלחמת העולם הראשונה נבנה מגרש ספורט בזנקט פאולי, ששימש את המועדון זנקט פאולי TV וכן אגודות ספורט נוסופת בעיר. בשנת 1946, המועדון ששינה את שמו לפ.צ. זנקט פאולי החליט לבנות אצטדיון משלו, בעיר שנהרסה במלחמת העולם השנייה. בניית האצטדיון התאפשרה הודות לעזרתם של אוהדים וחברי מועדון. עם זאת, האצטדיון לא החזיק מעמד זמן רב, והמועדון נאלץ לפנותו בשנת 1961 בעקבות תערוכת גנים בינלאומית שהתקיימה בעיר בשנת 1963.

 הקמת האצטדיון הנוכחי 
עם פינוי האצטדיון ב-1961 המועדון החליט להקים אצטדיון חדש, העבודות החלו עוד באותה שנה והאצטדיון החדש שהכיל 32,000 מקומות נפתח בשנת 1963, ונקרא על שם שער הטוחנים של העיר (בגרמנית: Millerntor), מאוחר יותר הקיבולת צומצמה ל-20,629 צופים בשל מגבלות בטיחות. במהלך השנים האצטדיון שופץ מספר פעמים, כשהשיפוץ המשמעותי ביותר היה בשנת 1988 וכלל בניית אזור ישיבה זמני, שאפשר לזנקט פאולי לארח משחקים בבונדסליגה, אליה עלתה לקראת עונת 1988/1989. אזור זמני זה היה בשימוש עד מאי 2012. כמו כן בסוף שנות ה-80, החלו תוכניות להקמת אצטדיון חדש ומודרני שהיה אמור לכלול מתקני ספורט, קניון ומלון, פרויקט שכונה הספורט-דום. אך הפרויקט נגנז עקב מחאת אוהדי הקבוצה נגד המסחור של האצטדיון, וכן בעקבות חששותיהם שהספורט-דום יוביל לעליית מחירי השכירות בשכונה. בשנות ה-90, יו"ר המועדון, האדריכל היינץ וייזנר, יזם פרויקט נוסף להקמת אצטדיון חדש אך גם הפרויקט הזה נגנז, הפעם בעקבות מצבו הכלכלי של המועדון. בהמשך יושבי ראש נוספים של הקבוצה ניסו לקדם בניית אצטדיון חדש אך הדבר לא קרם עור וגידים.

 חידוש האצטדיון 2006–2015 
לאחר שתוכניות להקמת אצטדיון חדש לא צלחו, בתחילת שנות האלפיים הוחלט על חידוש האצטדיון. בשנת 2006, החל הליך שיפוץ, כשהתוכנית הייתה לעבוד בשלבים ולא להשבית את האצטדיון במהלך השיפוצים, בכל פעם להרוס יציע אחד בלבד ולהשתמש בשלושת היציעים האחרים בזמן העבודות. בדצמבר 2006 פורק היציע הדרומי וקיבולת האצטדיון הצטמצמה ל-15,600 מקומות. עיכובים בלוח הזמנים גרמו לכך שהעבודות על בניית היציע החלו רק באביב 2007 ועם השלמתו קיבולת האצטדיון גדלה ל-22,648 מקומות.ממוזער|סמל המועדון של זנקט פאולי מחוץ לאצטדיון מילרנטור בשנת 2007.
לאחר השלמת היציע הדרומי החדש, בנובמבר 2009 נהרס היציע הראשי לקראת בנייתו מחדש, ובאוגוסט 2010 הוא נפתח לאחר השלמת העבודות, בדיוק בזמן לחזרתה של זנקט פאולי לבונדסליגה בעונת 2010/2011, כשהאצטדיון הכיל בשלב זה 24,800 מקומות.
במאי 2012 עם סיום עונת 2011/2012 נהרס הגגנגראדה (בגרמנית: Gegengerade; מילולית: היציע הנגדי או הצד הרחוק), כשהקומה הראשונה שלו הייתה מוכנה לפתיחת עונת 2012/2013, והיציע כולו נפתח במשחק הבית הראשון של שנת 2013 נגד אנרגי קוטבוס, כשקיבולת האצטדיון גדלה ל-29,063 מקומות.שמאל|ממוזער|300x300 פיקסלים|הגגנגראדה החדש בשנת 2013. באוקטובר 2014 החל השלב האחרון של חידוש האצטדיון עם הריסת היציע הצפוני, ב-25 ביולי 2015, במחזור הראשון של עונת 2015/2016 בבונדסליגה השנייה נגד ארמיניה בילפלד נחנך היציע הצפוני החדש, כשהאצטדיון המשופץ מכיל 29,546 מקומות מתוכם 16,940 בעמידה ו-12,606 מושבים.
ממוזער|היציע הצפוני בשנת 2012.

 שם 
שמו של אצטדיון מילרנטור נגזר מקרבתו הגאוגרפית לשער היסטורי של העיר המבורג, שנקרא מילרנטור (מילולית: שער הטוחנים). בשנת 1970 שונה שמו של האצטדיון לאצטדיון וילהלם קוך, בעקבות הסדר כספי בין המועדון לבנותיו של וילהלם קוך שנפטר שנה קודם לכן וכיהן כנשיא המועדון בשנים 1931–1969. עם זאת, בשנת 1997 עלתה יוזמה להשיב את האצטדיון לשמו המקורי, בין היתר בשל עברו של קוך בתקופת גרמניה הנאצית. בעקבות זאת הוזמנה חוות דעת היסטורית, אשר קבעה כי מעבר להצטרפותו למפלגה הנאצית לא תועדה פעילות פוליטית נוספת, וכי לא נמצאו ראיות להתנהלות בלתי מוסרית בהשתלטות על עסקים יהודיים. אך למרות ממצאי חוות הדעת, החליטה האספה הכללית של חברי המועדון בשנת 1998, ברוב קולות, לשנות את שם האצטדיון החל מעונת 1999/2000 חזרה לאצטדיון מילרנטור. בשנת 2007 הוחלט כי שם האצטדיון לא יימכר, לא יורחב ולא ישונה לצורכי פרסום, חסות או הגדלת הכנסות.

 ראו גם 
 זנקט פאולי

 קישורים חיצוניים 

 אצטדיון מילרנטור בגרמנית
 תמונות של אצטדיון מילרנטור בגרמנית

 הערות שוליים 

קטגוריה:אצטדיוני כדורגל בגרמניה
קטגוריה:המבורג: מבנים
קטגוריה:פ.צ. סנט פאולי
קטגוריה:דפים עם תרגומים שלא נסקרו